Sept-Îles

Sept-Îles er en by i regionen Côte-Nord i den canadiske provinsen Québec. Byen er en av de eldste i hele provinsen. På innu-aimun, språket til det lokale urfolket, kalles byen Uashat ("stor bukt"). Byens hovednæring er jernindustrien, med store bedrifter som Iron Ore Company of Canada. Historie De første beboerne i området var av ulike urfolkskulturer, blant annet innuene. Jacques Cartier seilte forbi øyene i bukta i 1535 og kalte dem Ysles Rondes ("runde øyer"). Cartier var derimot ikke den første europeeren i området, siden han møtte på baskiske sjømenn som reiste til området årlig for å drive hvalfangst og torskefiske. Tidlig europeisk aktivitet i Sept-Îles var hovedsakelig basert på fiske og pelshandel. Den første faste handelsposten kom i 1658, og den neste fulgte i 1679. Samferdsel Flyplassen i Sept-Îles har flyvninger til mange destinasjoner rundt i Quebec og Labrador. Tidligere hadde Air Gaspé hovedkvarter her, før de ble kjøpt opp av Quebecair. Tshiuetin Rail Transportation tilbyr passasjertog på strekningen Sept-Îles-Labrador City-Schefferville. Mellom april og januar kjører en ferge langs St. Lawrence-bukta mellom Rimouski og Blanc-Sablon, som stopper i Sept-Îles. Referanser